Mesui
Mesui (Cryptocarya massoia (Oken) Kosterm.) silih tunggil taru sané kantun makaluwarga sareng kayu manis. Taru puniki tegeh nyané nganti 25 m. Bongkol ageng nganti diaméter ± 30 cm, tebel pepagan (kulit taru) nganti 0,5 cm taler ambu ipun miik. Ambu miik maasal saking minyak atsiri sané kauningin antuk Massoia lactone. Wentuk don bunter taluh ngalancip nuju pucuk ipun. Genah don melingkeh utawi malawanan. Pasekaran medué katik lantang ± 10 cm, ring nampek bongkol don. Woh ipun sekadi boni, mawiji tunggal. Taru nyané kaanggén manados lakaran wangunan, pepagan nyané kadadosang campuhan antuk warna bang[1] miwah campuhan ratus wewangian.
Ring Bali kulit taru ipun kaanggén ring tradisi ari-ari magantung ring Désa Bayung Gedé.[2]
Pustaka[uah | uah wit]
- ↑ "Deskripsi singkat di situs PROSEA". Kaarsipin saking versi asli tanggal 2016-03-05. Kaaksés 2021-03-02.
- ↑ Ari-Ari Megantung, Direktorat Warisan dan Diplomasi Budaya, kaaksés 2 Maret 2021
fra_Latn ban_Latn ban_Latn ban_Latn ban_Latn sun_Latn